Boek: Wiplala | Maroela Media
“Maar jy móét kyk, Pappa,” sê Nella Della. Sy hou haar hand ŉ bietjie stywer om die mannetjie sodat hy nie kan ontsnap nie.
Meneer Blom kyk. “Wat is dit?” vra hy effens knorrig, asof hy vies is dat hulle hom oor so ŉ kleinigheid pla. “Is dit ŉ kabouter? Kabouters bestaan nie. Dit is dus onmoontlik. Los my nou dat ek kan werk.”
ŉ Kabouter is dit nie, maar ŉ wiplala met die naam Wiplala. En Wiplala kan toor, of soos hy dit noem ‘tinkel’. Die enigste probleem is dat Wiplala dit sóms regkry om te tinkel, en sóms nie. Wanneer hy die Blom-gesin net so klein maak soos hy, is dit die begin van ’n opwindende avontuur. Die Bloms wonder egter of hulle ooit weer normale mense sal word!
Annie M.G. Schmidt is in 1911 in Kapelle, Nederland, gebore. Sy het eers in ŉ biblioteek gewerk en daarna vir Het Parool, ŉ Amsterdamse koerant. Haar kinderboeke is wêreldwyd bekend. In 1988 het sy die hoogste internasionale toekenning vir kinderboekskrywers, die Hans Christian Andersenprys, gekry. Die beroemde Sweedse skryfster Astrid Lindgren het dit aan haar oorhandig. Annie M.G. Schmidt het op 21 Mei 1995, die nag ná haar vier-en-tagtigste verjaardag, gesterf.
Boek: Die seuns van Bird Island
Boekresensie: Kop in die wolke in Kromkieriefontein
Is dit ‘n heruitgawe van die Afrikaanse vertaling wat ek as kind in die sestigerjare gelees het?